Проект !

### ДОГОВОР

# ЗА ДОСТАВКА

**№ РД-17........../.....................2012 г.**

Днес, ........................... 2011г. в гр.София между:

**МИНИСТЕРСТВОТО НА ЗДРАВЕОПАЗВАНЕТО**, с адрес: гр. София 1000, пл.“Света Неделя” № 5, тел. и факс 981 18 33, с ИН 000695317 и ИН по ДДС BG000695317, представлявано от д-р Стефан Константинов – министър и Зоя Вълева – директор на дирекция „БФ”, наричано по-долу за краткост **“ВЪЗЛОЖИТЕЛ”** от една страна и от друга,

**“...............................................”,** със седалище и адрес на управление: гр........., ул. .............., №..., вх..., ап. ..., ЕИК ……………………………, представлявано от ……………........, ЕГН ………………......, представител на **“....................**“, наричано по-долу за краткост **“ИЗПЪЛНИТЕЛ”**

на основание чл. 41 от Закона за обществените поръчки и Решение № РД-17-................. от .................... 2012 г. на министъра на здравеопазването се сключи настоящият договор за следното:

**I. ПРЕДМЕТ НА ДОГОВОРА**

**1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да достави на **ВЪЗЛОЖИТЕЛЯ** следните диагностикуми и консумативи за СПИН, вирусни хепатити В и С, сифилис и други СПИ по Национална програма за превенция и контрол на ХИВ и СПИ за нуждите на страната през 2012 г., наричани по-долу “стоки”, съгласно условията на настоящия договор, както следва:

1.1. …………..... Общо количество: до …………........................ бр.

**II. ЦЕНИ И ОБЩА СТОЙНОСТ НА**

**ДОСТАВКИТЕ ПО ДОГОВОРА**

**2.1.** **Единичната цена** на стоките по точка 1, без ДДС, е както следва:

 2.1.1. ...................... за 1 бр. (оп.) : .................................лв.

**2.2. Единичната цена** на стоките по точка 1, с ДДС, е както следва:

2.2.1. ...................... за 1 бр. (оп.): ......................................... лв.

 **2.3.** Цената включва стойността на стоката, опаковка, застраховка и транспорт до краен получател, при срок на годност не по-малък от 75 на сто от обявения от производителя към датата на всяка доставка.

 **2.4.** Цената е фиксирана и не подлежи на промяна за срока на действие на договора.

 **2.5.** **Общата стойност** на доставките по договора е **до** .............. **лв.** **(........), без** включен ДДС.

**2.6.** **Общата стойност** на доставките по договора е **до** ............... **лв.** **(........), с** включен ДДС.

**ІII. УСЛОВИЯ И НАЧИН НА ПЛАЩАНЕ**

 **3.1.** Плащането по настоящия договор се осъществява чрез банков превод от страна на **ВЪЗЛОЖИТЕЛЯ** по посочената в точка 15.3 банкова сметка на **ИЗПЪЛНИТЕЛЯ.**

 **3.2.** Заплащането на стоките по договора се извършва отложено в срок до 60 (шестдесетия) ден, след представяне на следните документи:

 а) оригинална фактура;

 б) приемателно – предавателни протоколи, по образец на Министерството на здравеопазването;

 в) обобщен опис на протоколите;

 г) писмени заявки – разпределения;

 д) сертификат за качество от производителя за всяка отделна партида;

 Изброените документи се представят в деловодството на Министерство на здравеопазването, класирани и прикачени в папка. В папката се прилага писмо с опис на съдържащите се в нея документи, като задължително се посочват номерата, датите и броя на приложените документи от всеки вид.

 **3.3.** в случай, че посочените в точка 3.2 документи са нередовни или не са комплектувани, същите се връщат на **ИЗПЪЛНИТЕЛЯ** с приемателно – предавателен протокол за изправяне на нередностите. Срокът по т. 3.2. за плащане на доставката, започва да тече от датата на представянето на последния изискуем се документ.

# IV. СРОК НА ДОСТАВЯНЕ

**4.1.** Първа доставка до 7 календарни дни от сключване на договора и получаване на заявка – разпределение. Следващите доставки са до 14 /четиринадесет/ календарни дни след писмена заявка от Дирекция „УСДП”, Министерство на здравеопазването;

**4.2. ИЗПЪЛНИТЕЛЯТ** се задължава, в срок до два дни преди всяка доставка да уведоми писмено или по факс **ВЪЗЛОЖИТЕЛЯ** за извършване на доставките на стоките, предмет на настоящия договор. При невъзможност за извършване на доставките на стоките предмет на настоящия договор да уведоми писмено или по факс **ВЪЗЛОЖИТЕЛЯ.**

#  4.3. За количества доставени извън заявката – разпределение по точка 4.1, ВЪЗЛОЖИТЕЛЯТ няма задължение за плащане.

 **4.4.** Доставянето на стоки без заявки – разпределения е допустимо само в изключителни случаи, застрашаващи живота и здравето на гражданите и след изрично писмено потвърждение от страна на министъра или съответния ресорен заместник – министър.

  **4.5.** В случаите по точки 10.3 и 10.4 от договора, срокът по точка 4.1 започва да тече от датата на писменото съгласие на **ВЪЗЛОЖИТЕЛЯ.**

# V. МЯСТО НА ДОСТАВЯНЕ

 **5.1.** За място на доставяне на стоките по този договор се определят крайните получатели по точка 2.4 от документацията за обществената поръчка.

**5.2.** Рискът от случайното погиване или повреждане на стоките преминава върху **ВЪЗЛОЖИТЕЛЯ** от момента на приемането им на мястото на доставяне с приемателно-предавателен протокол.

**VI. ДАТА НА ДОСТАВЯНЕ НА СТОКИТЕ**

 **6.** За дата на доставяне се счита датата, на която стоките са доставени до крайните получатели, при условията на точка 9.2.

#

# VII . ЗАДЪЛЖЕНИЯ НА ИЗПЪЛНИТЕЛЯ

 **7.** **ИЗПЪЛНИТЕЛЯТ** се задължава:

 **7.1.** Да достави стоките в договорения срок и да ги предаде на крайните получатели.

**7.2.** Да предаде стоките, пакетирани и маркирани /включително и с баркод/ в съответния вид, количество и качество на мястото на доставяне.

 **7.3**. След доставяне на стоките да представи на **ВЪЗЛОЖИТЕЛЯ** документите, изброени в точка 3.2 от настоящия договор.

**7.4.** При подписването на договора да представи:

 а) удостоверение за данъчна регистрация и регистрация по БУЛСТАТ, когато изпълнителят е обединение;

 б) документи по чл. 47, ал. 9 и чл. 48, ал. 2 от ЗОП издадени от компетентните органи;

 в) гаранция за изпълнение, в една от формите, определени в чл. 60 от ЗОП, която се освобождава 30 дни след приключване изпълнението на договора. Гаранцията е в размер на 3 % от стойността на договора без ДДС и възлиза на .................... лева и е с валидност 30 дни след изтичане срока на договора.

**7.5.** Да поддържа за своя сметка наличната извънгаранционна апаратура, на която ще се изработват неговите тестове или да предостави и поддържа за своя сметка апаратура, с технически параметри не по-ниски от тези на съществуващата за срока, в който ще се работи с неговите тестове.

* 1. Ако за изработване на някои тестове няма налична апаратура, доставчикът да предостави и да поддържа такава за времето, в което ще се изработват неговите тестове.
	2. Ако за тестовете за вирусен товар се изисква екстракция на вирусна РНК да предостави апарат за автоматична екстракция на РНК.
	3. Да осигури програмирането на наличната апаратура за изработването и синхронизирането на доставените тестове.

**7.9.** Да осигури обучение на персонала за работа с договорираните тестове.

**7.10.** Да осигури необходимия брой връхчета в съответствие с броя на доставените тестове, съвместими с апаратурата, която ще се използва.

# VIII. ЗАДЪЛЖЕНИЯ НА ВЪЗЛОЖИТЕЛЯ

 **8. ВЪЗЛОЖИТЕЛЯТ** се задължава:

**8.1.** Да приеме доставените в срок и на място стоки, съответстващи по вид, количество и качество на описаното в настоящия договор.

 **8.2.** Да заплати доставените стоки по реда на точка 3 от настоящия договор.

**8.3.** След приключване изпълнението на договора да освободи гаранцията за изпълнение, без да дължи лихви за срока, през който средствата законно са престояли у него.

**IX.** **ПРИЕМАНЕ И ПРЕДАВАНЕ НА СТОКИТЕ**

 **9.1.** Приемането на стоките се извършва на мястото на доставяне от представител на крайните получатели.

 **9.2.** **ИЗПЪЛНИТЕЛЯТ** и представител на крайните получателиподписват приемателно-предавателен протокол, удостоверяващ получаването на стоките.

# Х. КАЧЕСТВО, ГАРАНЦИИ И СРОК НА ГОДНОСТ

 **10.1.** Качеството на стоките, предмет на настоящия договор, следва да отговаря на техническите стандарти на производителя, което се удостоверява със СЕ марка.

**10.2.** Към датата на доставката, остатъчният срок на годност на стоките предмет на настоящия договор, следва да бъде не по–малък от 75% (седемдесет процента) от обявения от производителя. В случай на доставка на лекарствения продукт с по – кратък от договорения срок на годност **ИЗПЪЛНИТЕЛЯТ** дължи неустойка, както следва:

- от 74,99% до 65% срок на годност – неустойка 10% върху стойността на доставката;

 - от 64,99% до 50% срок на годност – неустойка 15 % върху стойността на доставката.

  **10.3.** Доставка с остатъчен срок на годност по-малък от 50 на сто от обявения от производителя се извършва само с писмено съгласие на **ВЪЗЛОЖИТЕЛЯ** за конкретно количество**,** определено от него, като се дължи неустойка в размер на 20 % върху стойността на доставката*.* Без изрично писмено съгласие на **ВЪЗЛОЖИТЕЛЯ** стоките няма да бъдат заплатени.

 **10.4. ВЪЗЛОЖИТЕЛЯТ** може да откаже приемането на стоките, ако в деня на тяхното приемане остатъчният срок на годност е по – малък от определения в точка 10.2. от настоящия договор.

**10.5.** В случай на безплатно доставяне на някои от стоките по договора, съгласно договореното с **ИЗПЪЛНИТЕЛЯ**, същите следва да отговарят на посочените от **ВЪЗЛОЖИТЕЛЯ** изисквания относно срок на годност и срок на доставка, в съответствие с точки 2.3 и 4.1.

**ХІ. ОТГОВОРНОСТ ЗА НЕТОЧНО ИЗПЪЛНЕНИЕ. РЕКЛАМАЦИИ**

**11.1. ВЪЗЛОЖИТЕЛЯТ** може да предявява рекламации пред **ИЗПЪЛНИТЕЛЯ** за:

 а) количество и некомплектност на стоките или техническата документация (явни недостатъци);

 б) качество (скрити недостатъци):

 - при доставяне на стоки не от договорения вид, посочен в т. 1;

 - при констатиране на дефекти при употреба на стоките.

**11.2.** Рекламации за явни недостатъци на стоките се правят от **ВЪЗЛОЖИТЕЛЯ,** чрез крайните получатели на стоките,в момента на предаването им, за което се съставя протокол, подписан и от двете страни.

 **11.3.** Рекламации за скрити недостатъци се правят през целия срок на годност на доставените стоки, като рекламацията се придружава задължително от констативен протокол, издаден от Изпълнителната агенция за лекарствата.

**11.4.** **ВЪЗЛОЖИТЕЛЯТ** е длъжен да уведоми писмено **ИЗПЪЛНИТЕЛЯ** за установените дефекти в 15 (петнадесет) дневен срок от констатирането им.

**11.5.** В рекламациите се посочва номерът на договора, точното количество на получените стоки с техния партиден номер, основанието за рекламация и конкретното искане на **ВЪЗЛОЖИТЕЛЯ**.

 **11.6.** В 10 (десет) дневен срок от получаване на рекламацията, **ИЗПЪЛНИТЕЛЯТ** следва да отговори на **ВЪЗЛОЖИТЕЛЯ** писмено и конкретно дали приема рекламацията или я отхвърля.

**11.7.** При рекламация за явни недостатъци **ИЗПЪЛНИТЕЛЯТ** е длъжен в едномесечен срок от получаване на рекламацията за своя сметка и риск да достави на мястото на доставяне количеството липсващи в доставката / некомплектни договорени стоки.

**11.8.** При рекламация за скрити недостатъци **ИЗПЪЛНИТЕЛЯТ** е длъжен в едномесечен срок от получаването й да замени доставените недоговорени по вид / дефектни стоки за своя сметка и риск или по преценка на **ВЪЗЛОЖИТЕЛЯ** да върне съответната част от заплатената цена, ведно с дължимите лихви.

 **11.9.** Изборът на посочените по-горе възможности да се върне съответната част от платеното или да се доставят нови стоки принадлежи на **ВЪЗЛОЖИТЕЛЯ** и се упражнява от него под формата на писмено уведомление до **ИЗПЪЛНИТЕЛЯ**, като разходите и рисковете по новото доставяне са за сметка на **ИЗПЪЛНИТЕЛЯ.**

 **11.10.** Рекламираните стоки се съхраняват от съответния краен получател до уреждане на рекламациите.

**ХІІ. ОТГОВОРНОСТ ПРИ НЕИЗПЪЛНЕНИЕ**

**12.1.** За неизпълнение на задълженията си по настоящия договор с изключение на тези по т. 10.2 и т. 10.3, **ИЗПЪЛНИТЕЛЯТ** дължи неустойка в размер на 0.5 % на ден върху стойността на неизпълненото в договорените срокове задължение, но не повече от 20 % (двадесет процента) от стойността на неизпълнението, както и обезщетение за претърпените действителни вреди в случаите, когато те надхвърлят договорената неустойка.

**12.2.** Когато при наличие на рекламации, **ИЗПЪЛНИТЕЛЯТ** не изпълни задълженията си по раздел ХІ от настоящия договор в срок, същият дължи на **ВЪЗЛОЖИТЕЛЯ** неустойка в размер на 2 % от цената на стоките, за които са направени рекламациите.

**12.3.** **ВЪЗЛОЖИТЕЛЯТ** удовлетворява претенциите си относно неизпълнението на договора, както и за заплащане на неустойките от страна на **ИЗПЪЛНИТЕЛЯ** като задържа гаранцията за изпълнение по точка 7.4, бук. “в” от договора.

**12.4.** При виновна забава на **ИЗПЪЛНИТЕЛЯ**, продължила с повече от половината от срока за изпълнение на съответното задължение, **ВЪЗЛОЖИТЕЛЯТ** има право да развали договора едностранно с 15-дневно предизвестие.

**12.5.** **ВЪЗЛОЖИТЕЛЯТ** има право да прекрати едностранно и без предизвестие настоящия договор в случай на системно неточно изпълнение на задълженията от **ИЗПЪЛНИТЕЛЯ** и предявени повече от три рекламации от **ВЪЗЛОЖИТЕЛЯ** по гл. ХІ.

**12.6.** В случай, че по отношение на **ИЗПЪЛНИТЕЛЯ** настъпят обстоятелствата по чл. 47 от Закона за обществените поръчки, **ВЪЗЛОЖИТЕЛЯТ** има право дапрекрати едностранно настоящия договор, без писмено предизвестие и без да дължи неустойки.

**XIII. ФОРСМАЖОРНИ ОБСТОЯТЕЛСТВА**

 **13.1.** Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.

**13.2.** Ако страната, която е следвало да изпълни свое задължение по договора е била в забава, тя не може да се позовава на непреодолимасила.

**13.3.** “Непреодолима сила” по смисъла на този договор е непредвидено и/или непредотвратимо събитие от извънреден характер, възникнало след сключването на договора.

**13.4.** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в 7-дневен срок от настъпването на непреодолимата сила. При неуведомяване се дължи обезщетение за настъпилите от това вреди. Непреодолимата сила се доказва от засегнатата страна със сертификат за форсмажор, издаден по съответния ред от компетентния орган в държавата, в която са настъпили форсмажорните обстоятелства.

 **13.5.** Докато трае непреодолимата сила, изпълнението на задълженията и свързаните с тях насрещни задължения се спира.

**13.6.** Не представлява “непреодолима сила” събитие, причинено по небрежност или чрез умишлено действие на някоя от страните или техни представители и/или служители, както и недостига на парични средства на **ВЪЗЛОЖИТЕЛЯ.**

**ХІV. СПОРОВЕ**

**14.1.** Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от договора.

**14.2.** В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.

# ХV. СЪОБЩЕНИЯ

**15.1.** Всички съобщения между страните, свързани с изпълнението на този договор са валидни, ако са направени в писмена форма и са подписани от упълномощените представители на **ИЗПЪЛНИТЕЛЯ** или **ВЪЗЛОЖИТЕЛЯ.**

 **15.2.** За дата на съобщението се смята:

* датата на предаването – при ръчно предаване на съобщението;
* датата на пощенското клеймо на обратната разписка – при изпращане по пощата;
* датата на приемането – при изпращане по телефакс, телекс или e-mail.

 **15.3.** За валидни адреси за приемане на съобщения и банкови сметки, свързани с настоящия договор се смятат:

**ЗА ИЗПЪЛНИТЕЛЯ: ЗА ВЪЗЛОЖИТЕЛЯ:**

 “...........................” Министерство на здравеопазването

гр. София гр. София 1000

ул.”..” № .. пл. “Света Неделя” № 5

*тел тел........*

*факс факс...........*

*е-mail е-mail…………..*

#### Банкова сметка Банкова сметка

ТБ БНБ Централно управление

IBAN IBAN: BG83 BNBG 9661 3000 1293 01,

BIC код BIC код на БНБ – BNBG BGSD

**15.4**. При промяна на посочения по точка 15.3 адрес съответната страна е длъжна да уведоми другата в тридневен срок от промяната.

 **15.5.** В срока на действие на настоящия договор **ИЗПЪЛНИТЕЛЯТ** няма право да променя банковата сметка посочена в точка 15.3, освен при обезпечаване на банкови кредити.

# ХVІ. ДРУГИ УСЛОВИЯ

 **16.1.** Правата и задълженията по настоящия договор не могат да се прехвърлят едностранно на трети лица и подобни актове не пораждат правно действие без писменото съгласие на другата страна.

 **16.2.** За неуредените въпроси в настоящия договор се прилага действащото българско законодателство.

**XVІІ. ЗАКЛЮЧИТЕЛНИ РАЗПОРЕДБИ**

 **17.1.** Договорът влиза в сила от датата на подписването му от двете страни и е със срок до 31.12.2012 год. По отношение на “условия, начин на плащане и срок на плащане, както и по отношение на поддръжката на наличната апаратура” срокът на действие е съгласно договореното в Раздел ІІІ и Раздел VII от настоящия договор.

 **17.2.** При съставянето на настоящия договор се представиха следните документи, които са неразделна негова част:

1. Решения № РД 17–............. г. на министъра на здравеопазването за определяне на изпълнител на обществена поръчка;
2. Удостоверение за актуално състояние на изпълнителя
3. Оригинал или нотариално заверено копие на документи по точка 7.4, буква “а “ и буква “б”.
4. Гаранция за изпълнение.

 **17.3.** Настоящият договор се състави в три еднообразни екземпляра на български език – един за **ИЗПЪЛНИТЕЛЯ** и два за **ВЪЗЛОЖИТЕЛЯ.**

**ВЪЗЛОЖИТЕЛ: ИЗПЪЛНИТЕЛ:**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

**МИНИСТЪР**

**Д-Р СТЕФАН КОНСТАНТИНОВ**

\_\_\_\_\_\_\_\_\_\_\_\_\_\_\_\_\_\_\_\_\_

**ДИРЕКТОР НА ДИРЕКЦИЯ „БФ”**

### ЗОЯ ВЪЛЕВА